NORAKSTS

|  |  |
| --- | --- |
| 21.12.2023. | Nr.13/12 |

###### PROJEKTA “MĀJOKĻU VIDES PIEEJAMĪBAS NODROŠINĀŠANA CILVĒKIEM AR INVALIDITĀTI JELGAVAS VALSTSPILSĒTĀ” IESNIEGUMA IESNIEGŠANA

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 4. panta pirmās daļas 4. punktu, Jelgavas valstspilsētas un Jelgavas novada attīstības programmas 2023.-2029. gadam Jelgavas valstspilsētas investīciju plānā rīcības virziena Nr.2 “Veselības un sociālo pakalpojumu pieejamība, iedzīvotāju labklājība” īstenošanai iekļauto investīciju projekta ideju Nr.2.2.4. “Mājokļu vides pieejamības nodrošināšana cilvēkiem ar invaliditāti Jelgavas valstspilsētā”, 2023. gada 5. septembra Ministru kabineta noteikumiem Nr.512 “Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2.1.i. investīcijas “Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem” otrās kārtas “Atbalsta pasākumi cilvēkiem ar invaliditāti mājokļu vides pieejamības nodrošināšanai” īstenošanas noteikumi” un Labklājības ministrijas 2023. gada 20. septembra vēstuli Nr.4322/2.1-12,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atļaut Jelgavas valstspilsētas pašvaldības iestādei “Centrālā pārvalde” iesniegt projekta iesniegumu “Mājokļu vides pieejamības nodrošināšana cilvēkiem ar invaliditāti Jelgavas valstspilsētā” (turpmāk – Projekts) 3.1.2.1.i. pasākuma projektu iesniegumu atlases ietvaros. Projekta kopējās izmaksas plānotas 221 417,90 *euro* (divi simti divdesmit viens tūkstotis četri simti septiņpadsmit *euro* un 90 centi), no tām 182 990,00 *euro* (viens simts astoņdesmit divi tūkstoši deviņi simti deviņdesmit *euro* un 00 centi)ir Eiropas Atveseļošanās fonda finansējums un 38 427,90 *euro* (trīsdesmit astoņi tūkstoši četri simti divdesmit septiņi *euro* un 90 centi) ir valsts budžeta finansējums.
2. Projekta apstiprināšanas gadījumā Jelgavas valstspilsētas pašvaldības iestādes “Centrālā pārvalde” Finanšu departamentam iekļaut Jelgavas valstspilsētas pašvaldības budžetā Projekta īstenošanai nepieciešamo priekšfinansējumu šādā sadalījumā:
   1. 2024. gadā – 6 300,00 *euro* (seši tūkstoši trīs simti *euro* un 00 centi) apmērā;
   2. 2025. gadā – 25 214,00 *euro* (divdesmit pieci tūkstoši divi simti četrpadsmit *euro* un 00 centi) apmērā;
   3. 2026. gadā – 25 213,00 *euro* (divdesmit pieci tūkstoši divi simti trīspadsmit *euro* un 00 centi) apmērā*.*
3. Pilnvarot Jelgavas valstspilsētas pašvaldības izpilddirektoru veikt visas nepieciešamās darbības Projekta iesniegšanai un īstenošanai, kā arī parakstīt ar Projekta iesniegšanu un īstenošanu saistītos dokumentus.
4. Pilnvarot Jelgavas valstspilsētas pašvaldības iestādes “Centrālā pārvalde” Attīstības un pilsētplānošanas departamenta Projektu vadības nodaļas vadītāju iesniegt Projekta iesniegumu Kohēzijas politikas fondu vadības informācijas sistēmas elektroniskajā vidē.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 21. decembrī